ดาวโจนส์,น้ำมัน,ทองคำปิดบวก 
หุ้นดาวโจนส์ปิดบวก 95.83 จุด ด้านราคาน้ำมันเพิ่มขึ้น 41 เซนต์ ขณะที่ทองคำเพิ่มขึ้น 2.10ดอลลาร์
29 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 36,398.21 จุด เพิ่มขึ้น 95.83 จุด หรือ +0.26%, ดัชนี เอสแอนด์พี 500 ปิดที่ 4,786.35 จุด ลดลง 4.84 จุด หรือ -0.10% และดัชนี แนสแดค ปิดที่ 15,781.72 จุด ลดลง 89.54 จุด หรือ -0.56%ดัชนีดาวโจนส์ปิดในแดนบวกติดต่อกัน 4 วันทำการเมื่อวันที่ 27 ธ.ค. 64 หลังจากผลการวิจัยในแอฟริกาใต้ อังกฤษ และสกอตแลนด์ต่างบ่งชี้ว่า ผู้ที่ติดเชื้อโควิด-19 สายพันธุ์โอมิครอนมีความเสี่ยงน้อยในการเข้ารับการรักษาตัวในโรงพยาบาล และมีอาการเจ็บป่วยน้อยกว่า เมื่อเทียบกับผู้ที่ติดเชื้อไวรัสสายพันธุ์เดลตาสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 41 เซนต์ ปิดที่ 75.98 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 34 เซนต์ ปิดที่ 78.94 ดอลลาร์ต่อบาร์เรลสัญญาน้ำมันดิบเวสต์เท็กซัส ตลาดนิวยอร์กบวกติดต่อกันเป็นวันที่ 5 เหลังจากศูนย์ควบคุมโรคของสหรัฐออกคำแนะนำให้รัฐบาลร่นเวลาในการกักตัวชาวอเมริกันที่ติดเชื้อโควิด-19 แบบไม่แสดงอาการ ซึ่งข่าวดังกล่าวช่วยให้นักลงทุนคลายความกังวลเกี่ยวกับสถานการณ์การแพร่ระบาดของโควิด-19 และเชื่อมั่นว่าไวรัสโอมิครอนจะไม่ส่งผลกระทบต่อเศรษฐกิจและความต้องการใช้น้ำมันราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 2.10 ดอลลาร์ ปิดที่ 1,810.90 ดอลลาร์ต่อออนซ์